Վլադիմիր Մասորին

**Վլադիմիր Վասիլևիչ Մասորին** (, ), ռուս ռազմական առաջնորդ,  Ռազմածովային նավատորմի գլխավոր հրամանատար (2005 թվականի սեպտեմբերի 4 — 2007 թվականի սեպտեմբերի 12), Սևծովյան նավատորմի հրամանատար (2002-2005)։  Նավատորմի ծովակալ (դեկտեմբերի 15, 2006), մանկավարժական գիտությունների թեկնածու (2001)։

## Կենսագրություն
Ծնվել է 1947 թվականի օգոստոսի 24-ին Կալինինսկի (այժմ՝ Տվերի) մարզի Բելի քաղաքում։

1970 թվականին ավարտել է Պ. Ս. Նախիմովի անվան սևծովյան բարձրագույն ռազմածովային ուսումնարանը, Հյուսիսային նավատորմում ծառայել է որպես «Սմիշլյոնինի» ԲՊԿ հրթիռահրետանային մարտական ստորաբաժանման (ԲՉ-2) կառավարման խմբի հրամանատար, 1974 թվականին դարձել է ԲՉ-2-ի հրամանատար։

1977 թվականին ավարտել է ռազմածովային ուժերի բարձրագույն հատուկ սպայական դասերը, նույն թվականին նշանակվել է «Օգնեվոյ» ԲՌԿ-ի հրամանատարի ավագ օգնական։ 1979 թվականից ղեկավարել է «Բոյկի» ԲՊԿ-ն։  1980 թվականի նոյեմբերից՝ կառուցվող «Օտչայաննի» ականակրի հրամանատար։ 1983 թվականին նշանակվել է ՍՖ կործանիչների 56-րդ բրիգադի շտաբի պետ-հրամանատարի տեղակալ։

1986 թվականին ավարտելով Խորհրդային Միության մարշալ Ա. Ա. Գրեչկոյի անվան ռազմածովային ակադեմիայի հեռակա ուսուցման բաժինը, 1987 թվականին դարձել է ՍՖ կործանիչների 56-րդ բրիգադի հրամանատար։  1989 թվականի հունվարից նշանակվել է ՌԴ ԴԽ 7-րդ օպերատիվ էսկադրիլիայի շտաբի պետ-հրամանատարի տեղակալ: Դերծովակալ (7.02.1991):

1993 թվականին ավարտել է ուսումը Ռուսաստանի Դաշնության Զինված ուժերի գլխավոր շտաբի ռազմական ակադեմիայում և 1993 թվականին դարձել Հյուսիսային նավատորմի կոլայի տարասեռ ուժերի շտաբի պետ — հրամանատարի տեղակալ։

1996 թվականի օգոստոսից գլխավորել Է Կասպիական ռազմական նավատորմը։ 1997 թվայանի մայիսի 9-ից՝ փոխծովակալ: 2002 թվականի հոկտեմբերի 9-ին նշանակվել է Սևծովյան նավատորմի հրամանատար։ 2003 թվականի դեկտեմբերի 12-ից՝ ծովակալ:

2005 թվականի փետրվարի 12-ից սեպտեմբերի 4-ը  եղել է ռազմածովային նավատորմի գլխավոր շտաբի պետ — ռազմածովային նավատորմի գլխավոր հրամանատարի 1-ին տեղակալ։

2005 թվականի սեպտեմբերի 4-ից մինչև 2007 թվականի սեպտեմբերի 13-ը եղել է ռազմածովային նավատորմի գլխավոր հրամանատար։

2006 թվականի հուլիսի 10-ին Գվարդեյսկոյե ռազմական օդանավակայանից օդ բարձրանալիս Տու-134 ռազմական ինքնաթիռը հրդեհվել է և կտոր-կտոր եղել, որում գտնվում էին ռազմածովային ուժերի գլխավոր հրամանատար Վլադիմիր Մասորինը և նրան ուղեկցող սպաները: Մասորինը չի տուժել, ուղեկցող խմբի երեք զինվորականներ տարբեր աստիճանի այրվածքներ են ստացել։

Մասորինի օրոք նավատորմում ոչ մի լուրջ արտակարգ դեպք չի եղել։  Չնայած դրան, Մասորինը փոխարինվել է ծովակալ Վ.Ս. Վիսոցկիով։

Զինվորական ծառայությունից ազատվել է տարիքի պատճառով. 2007 թվականի օգոստոսի 24-ին լրացել է նրա 60 տարին և պետք է լքեր պաշտոնը: Ռուսաստանի նախագահ Վ. Վ. Պուտինը կարող էր երկարացնել Մասորինի զինվորական ծառայության մեջ գտնվելու ժամկետը, բայց դա չի արել։

Եղել է Ռուսաստանի Դաշնության պաշտպանության նախարարի խորհրդական։  «Ծովակալների ակումբի» ավագանու նախագահի տեղակալ։

Ռուսաստանի Դաշնության 3-րդ դասի իսկական պետական խորհրդական (2008 թվականի դեկտեմբերի 23)։

## Պարգևներ
* «Ռազմական վաստակի համար» շքանշան (21.02.2000)
* Աշխատանքային Կարմիր դրոշի շքանշան
* «ԽՍՀՄ զինված ուժերում Հայրենիքին մատուցած ծառայությունների համար» 3-րդ աստիճանի շքանշան
* Մեդալներ
* Ռուսաստանի ԱԳՆ կրծքանշան «Միջազգային համագործակցության մեջ ունեցած ավանդի համար»
* «Պատվո լեգեոն» կոմանդորի աստիճանի շքանշան, ԱՄՆ (2007)

## Երկեր
* *Масорин В. В.* Подводные силы России: основные этапы развития и особенности боевого применения. // Военно-исторический журнал. — 2006. — № 7. — С.3-7.

## Ծանոթագրություններ

## Գրականություն
* Адмиралы и генералы советского и российского военно-морских флотов: портретная галерея Российского государственного военного историко-культурного центра при Правительстве Российской Федерации. — М.: Российский государственный военный историко-культурный центр при Правительстве Российской Федерации, 2008. — 176 с. — ISBN 978-5-91146-204-8. — С.21-22.

Կատեգորիա:ԽՄԿԿ անդամներ
Կատեգորիա:Ռուս զինվորականներ
Կատեգորիա:Ռուս ծովակալներ
Կատեգորիա:ՎՀ/թեմա 4